****

 **REPUBLIKA HRVATSKA**

 **ZADARSKA ŽUPANIJA**

 **OPĆINA POSEDARJE**

 **JEDINSTVENI UPRAVNI ODJEL**

 Trg Martina Posedarskog 1

 23242 Posedarje

KLASA:112-02/18-01/02

URBROJ:2198/07-03-18-05

Posedarje, 20. veljače 2018.

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), Povjerenstvo za provedbu natječaja za radno mjesto višeg referenta – komunalnog redara u Odsjek za komunalne poslove i prostorno planiranje Jedinstvenog upravnog odjela Općine Posedarje (u daljnjem tekstu: Povjerenstvo) dana 20.02.2018. godine objavljuje

**POZIV NA PRETHODNU PROVJERU ZNANJA I SPOSOBNOSTI**
**(PISANO TESTIRANJE)**

U Narodnim novinama, dana 07.02.2018. objavljen je javni natječaj za prijem službenika u Odsjek za komunalne poslove i prostorno planiranje jedinstvenog upravnog odjela Općine Posedarje na radno mjesto viši referent – komunalni redar na neodređeno vrijeme.

Povjerenstvo je  utvrdilo da je primljena jedna prijava na natječaj i to ona Jurice Brale , te je utvrdilo da je prijava pravodobna, uredna, te da kandidat ispunjava sve formalne uvjete iz natječaja.

Povjerenstvo poziva kandidata na prethodnu provjeru znanja i sposobnosti koja će se održati:

**26.02. (ponedjeljak) 2018. godine sa početkom u 10,00 sati u Općini Posedarje, Trg Martina Posedarskog 1, 23242 Posedarje.**

Na testiranje je potrebno donijeti osobnu iskaznicu ili drugu ispravu na kojoj se nalazi fotografija, sa  kojom se dokazuje identitet osobe.

Postupak i pravila testiranja kao i pravni izvori za pripremanje kandidata za testiranje prethodno su objavljeni na mrežnoj stranici Općine Posedarje.

Ovaj poziv objavljuje se na navedenoj mrežnoj stranici Općine Posedarje i oglasnoj ploči.

Istovremeno s objavom ovog poziva na mrežnoj stranici Općine Posedarje, kandidatu koji može pristupiti testiranju poslana je obavijest elektroničkim putem.

 POVJERENSTVO ZA PROVEDBU NATJEČAJA